Source: https://wwwb.agerpres.ro/sport-intern/2020/02/13/polo-steaua-si-csm-oradea-in-finala-cupei-romaniei--449009
Timestamp: 2020-02-26 00:54:58+00:00

Document:
Polo: Steaua şi CSM Oradea, în finala Cupei României | AGERPRES • Actualizează lumea.
2020-02-13 21:15:16 Nr afisări
Steaua Bucureşti şi CSM Oradea se vor înfrunta, vineri, în finala Cupei României la polo pe apă masculin, după victoriile clare obţinute în semifinalele desfăşurate vineri în Bazinul Steaua din Complexul Sportiv Ghencea din Capitală.
Steaua, deţinătoarea trofeului, a surclasat-o pe CSM Corona Braşov cu scorul de 18-6 (4-3, 6-1, 3-1, 5-1), joi seara, în a doua semifinală.
Pentru campioana en titre au marcat Jerko Marinic-Krajic 6 goluri, Tudor Fulea 4, Istvan Szabo 2, Alexandru Ghiban 2, Francesco Iudean, Nicolae Oanţă, Andrei Prioteasa şi Emmanoil Solanakis, câte un gol.
În prima semifinală, CSM Oradea a dispus de CS Dinamo Bucureşti cu scorul de 12-7. Yusuke Inaba a înscris de trei ori pentru orădeni, Bogdan Remeş şi Nichita Ilisie au punctat de câte două ori, iar Vlad Georgescu, Roland Szabo, Alex Popoviciu, Silvian Colodrovschi şi Ferenc Czenk au avut câte o reuşită. Andrei Iliescu a punctat de două ori pentru Dinamo.
Steaua are 11 trofee în palmares, ultimele trei consecutive.
CSM Oradea a cucerit Cupa României de trei ori, în 2012, 2013 şi 2016.
Finala Cupei României, ediţia 2020, se va desfăşura vineri, de la ora 20:00, în Bazinul Steaua. În finala mică, de la ora 18:00 se vor înfrunta CS Dinamo şi CSM Corona Braşov.

References: CSM 
 CSM 
 CSM 
 CSM 

CSM 
 CSM